
Pulakna 


HIAI LAIBU kisuangsawn li Hindan Hoik kichite Laisiangthou a bul- 
phuh akigelh ahi, Laisiangthou in mihing hin dingdan hia a gen dan 
tawh kizawi tawn. 

Naupang i chih hai lou hialte ahi ua, nulepate’ mitmei*. a maitai 
uh leh maigum uh bang a mankhe pahpah thei uhi. Tuachi hi’n, 
insunga n ulepate omdan in a hinna uah i theih louh kalin gen tampi 
a na nei man hi. Nulepate kam khauh leh gum ahih ua leh tate 
tuachi dia hilh ngai lou in a hongtuachi ngal mai ua, kamdam leh 
nelhuai leh omdan hoihte ahih ua leh tuachi mah honghi tou ngal- 
mai uh hi’n a kithei. Huaiziakin ahi, in tuh • School hoihpen ahi a 
kichih. Nulepate’ hinkhua tuh naupang’ copy-bu ahi. 

Naupaing a lungsim uh bangmah tawh kihel khawm lou a chim 
kilkel ahih lai hun chi hoih chi pha khantoute tuh hun laitak ahi. 
Hichih lai naupang thil theih-a a theih vilvel ding ua i deih leh a 
theihsiam theih dingdan pen ua a lungsim ua guanlut mengmengna 
dia hun hoih ahi. Hiai laibu tuachi ding deihna a kigelb ahi, nau- 
pangte a hinkhua uh a hoihlama honsektou leh honlamtou ding. Hia’h 
sinsaktute in a nulepate tuachih dia .a thuaptu lei ahi zaw uhi. ‘ Naupang- 
in. kum thum a chin ma’n itna a nei theita” (Sheila Graham). 

Hiai laibute gelhna ah Pu Fr. J.D. Pereira gelh Practical Moral 
Science bute etton pen a neth leh ei kalchara t kigelh ahi. Hiai laibu’n 
a deihten leitunga tangte a din a, luite a luan sungteng miking hin¬ 
khua ah tul ni chih a neih a uphuai kei School a tawi dia hoihzaw 
i neih ma taksap awnghu a tawi dia pomthei thuneihna neite tung 
ah ka lung a dam Ip. 


-TL 

Pathian Bangkim Siamtu Ahi 

ATUNGIN Pathian-in khawvel a siam. Hiai khawvel ah 
eite adin thil etlawm tampi A siam hi. 

Pathian-in van a siam. Meipite A bawl a, tuaten vuah a 
honpia uh. Ni A bawl a, sun laiin vak a honpia. Khapi leh 
aksite A bawl a, zan chiangin a vak uhi. 

Thil hinna neite leng A bawl hi, ganhingte, khe-guk-neite 
leh thilsiam dangte khawng. 

Path'an-in tuipite leh tuisuahgiatte leng a bawl. Hiai tuite 
ah nga alian leh aneute A siam a, i nekletak un a pang uhi. 

Sing gah limchi leh pak gimlimte leng Pathian bawl mah ahi. 

Anariungpen-in Pathian-in mihing a bawl. Nang leh kei 
A honbawl hi. Amah theihna ding lungsim leh Amah itna ding 
lungtang A honpia. Eite tuh bangkim tunga thilsiam nungtate 
i hi. Pathian-in Amah it a A na sem di’n leh A deihlam hih 
di’n A hondeih hi. Nulepate thu mang dingin A hondeih. 


HIHDING 

1. Thil nga Pathian-in a bawlte gen in, 

2. Hiai khawvel thupi kua bawl ahia? 

3. Pathian-in van ah bang a siam a? 

4. Pathian-in leitung leh tuipi a A siam bangbang ahia? 

5. Pathian-in mihing bang deihna a A bawl ahia? 

2. Pathian Bangkim Heutupa Ahi 

T LESSON masa ah Pathian tuh thil hing leh hinglou 
tengteng bawhu ahi chih i theita A thilsiam etlawm pen mi- 
hingte ahi. 

Pathian van a ora lei leh van vaihawmtu in a pang. Thil 
bangkim A thupiak a gamtang ahi. Amah Bangkim Hentupa ahi. 

Pathisn-in a thilsiamte tungtang thilbangpeuh theih louh a 
nei kei. Vasa neu sing kawmtuah tuah kawma hamte nangawn 
A lirasak a, an A pia hi. Mihingte a poimawh zaw thara a 
hih chiang un, Pathian-in Amah tate etin A en a, A lirasak hi. 

Pathian tuh i Pa itsiam k>a uh ahi k’a, amahbel khawvel 
pumpi Siaratu leh Heutupa leng ahi. Huaiziakin, Pathian’ thu- 
piak tuh sikha-in a pu thupiakte a man banga i man ding 
uh ahi. A thu i man leh A kipak dia, A honpakta ding hi. 

HIHDING 

1. Dawng in: 

(1) Pathian’ thilsiam etlawm pen bang ahia? 

(2) Kua thupiakin ahia thil bangkim a gamtat? 

(3) Pathian-in A thilsiamte bangchin a limsak a? 

(4) Pathian’ thupiak bangchi man ding i hia? 

2. Pathian-in nang adia a honbawlsak ganhing thum, vasa thum 

leh pak thumte min gelh in. 

3. A awnnate hudim in: 

(1) Pathian tuh _leh__bawltu ahi. 

(2) Pathian__Heutupa ahi. 

(4) Pathian tuh ahi k’a, amahbel^_leng ahi. 

3. Sanggamp te leh Sanggamnute 

EITE i vek un Pathian honbawl i hi. A tate itin A honit. 
Lam chiteng ah A honkem. Amah i Pa uh i chi uhi. 

Eite i vek un Pathian’ ta i hih ziak un, sanggampate leh 
P sanggamnute i hi vek uhi. I kiit tuah chiat ding uh ahi. A 

hausa leh a zawng, a hat hiam a hatlou, a melhoih hiam 

melsia chih thu a i kiet louh ding ahi. 

Inn ah pianpih sanggampate leh sanggamnute bang na neih 
aleh, a tung ua na migit a, na hoihbawl ding ahi. 

Path ; an-in eite kipak di’n a hondeih. I kikholhpih dingte 
bang A konpia hi. Kuapeuh i sanggampate leh i sanggamnute 
uh it a i it ding uh ahi. 1 kitheibsiam tuah a, i kinak louh 
ding uh ahi. Chik'num leh nektheih bangbang hiam i neih leh 
leng i lawmte nekngaih ding, kihop dialdial ding ahi. Kuapeuh 
mi tunga thilhoih hih mi a kipak a, a lungkim hi. 

Mi dangte panpih tuh koipeuh ah mi’n a it ua, a zahtak 
uhi. Panpih l kiphatmawh chiang’ kuapeuh honpanpih di’n 

kimansa ahi hi. 

| Ki-it Tuah 

Ka sarggampa ka inn uah a teng. 

Ka sanggamnu ka inn uah a teng. 

Pathian-in ka sanggampa a it. 

Pathian-in ka sanggamnu a it. 

Pathian-in 1 a sar ggan pa kh ka sanggamnu it di’n a hondeih. 

- TL 

HIHDING 

1. Dawng in: 

(1) Pathian-in eite bangchin ahia a honit? 

(2) Banghanga Pathian i Pa uh chi i hia? 

(3) Eite akhat akhat bang ahia i hih uh? 

(4) Sanggampate leh sanggamnute nuntak a i nuntak theihna 
di’n bang ahia i hih ding uh? 

(5) Mi’n midangte a panpih chiangin bang a hongom a? 

2. A awnnate hudim in: 

(1) Eite i vek un Pathian _ 

(2) Pathian i _ - i chi uhh 

(3) I vek un Pathian 3 tate i hi ua, huaiziakin 

leh _ i hi vek uhh 

(4) I uh ahi 

(5) Mi midangte panpih tuh koipeub ah . , a 

uhi 

4» Patman tung ah Kipahthu Gen inla, 

A Na Sem in 

PATHIAN-in eite A honit ziakin piaktheih theih a honpia. 
I nulepa itte A honpia. Sinsaktu suanlmaite A honpia. Khawvel 
etlawm tenna ding A honpia. Nekledawn ding A honpia. Silhleten 
ding A honpia. Lawmte A honpia. Mit muhna ding A honpia. 
Bil zakna ding A honpia. Lungsim ngaihtuahna ding A honpia. 
Athawna A honpiak tengteng ziakin A tung ah kipahthu i gen 
ding ahi. 

Pathian i Heutupa uh ahih ziakin leng A na i sep ding 
uh ahi. A thilsiamte tunga thilhoih leh dik i hih chiang’ Amah 
na sem i hi. A dante i zuih a, A thu i man chiang’ leng A na sem 

i hi. I nulepate thu i man chiang’ leng Pathian’ na sem i hi. 

1 HIHDIJVG 

1. Dawng iu: 

(1) Banghanga Pathian tunga kipahthu gen ding i hia? 

(2) Banghanga Pathian’ na sem ding i hia? 

(3) Bangchin ahia Pathian’ na i sep theih ding? 

(4) Pathian’ dante i zuih chia’n bang hih hi i hia? 

2. A awnnate hudim in: 

(1) Pathian-in i_itte a honpia. 

(2) Pathian-in i» sinsaktu_ a honpia. 

(3) Pathjan-in khawvel__ a honpia. 

(4) A_i hih chia’n Amah na sem i hi. 

(5) _ i zuih chia’n _ 

5. Pathian It inla, A Thu Mang in 

✓ 

PATHIAN i Pa uh ahi a, Amah i it ding uh ahi. Aman 
eite honit a, A honkem hi. I kiphatmawh tengteng A honpia 
hi. Amah i it semsem aleh, mi kipak hi semsem ding i hi. 
Kipah theih thil hoih ahi. Mi kipakte a enhuai hi. 

Pathian i Pa uh thu leng i man ding uh a hi. Dan A 
honpiakte i zuih aleh A thu mang i hi. Paihian-in A thu i 
man aleh pahtakman A honpe ding. Ahihhangin A thu i man 
k’a leh bel A hon gawt ding hi. 

Nulepate thu i manlouh chia’n a hontai ua, honvua uhi. 
A thu uh i man chia’n bel a honpakta ua, a hondeihsak uhi. 
Huchi mah bangin i van Pa un a honpakta hiam, ahihke’h 
a hon gawt ding hi. 

Dan hoihpen nga Pathian kipaksakte hiaite ahi. Thei in aw: 

1. Na nu leh na pa it in. 

2. Na lawmte it vek in. 

3. Na nulepate leh sinsaksaktu zahtak in. 

4. Na lesson-te hoihtakin thei in. 

5. Mi tung ah kamsiam in. „ 



HIHDING 


1. Dawng in: 

(1) Pathian-in eite bang a honpia a? 

(2) Bangchin ahia mi kipak i hih semsem ding? 

(3) Pathian’ thu i man aleh bang ahia a hih ding? 

(4) Pathian’ thu i man k’a leh bang honchih ding ahia? 

2. A awnnate hudim in: 

(1) Pathian i _____ uh ahih ziakin i it ding uh ahi. 

(2) Pathian i it semsem leh_i hi ding. 

(3) —___ A honpiakte i zuih aleh A thu mang i hi. 

(4) Pathian-in A __te pahtakman a pia. 

(5) Pathian-in A_gawt. 

3. Dan hoihpen ngate gen in. 

6. Tanghou sunga Dangkaeng 

KOISAN HIAM KHAT ah kurn khat sung vengveng vuah 
a zu himhim kei. Tuaehin, anteh-louhing te a khang kei. Buh 
kumkaipih tawmchik a om phet a, mite a kial. gawp uhi. 

Pa migi khat-in buh bangzah hiam a nei. Nitengin tang¬ 
hou a bawl a, naupang a vangente pei khat zel a na pe chiat. 
Naupangte nitengin a hong ua, tanghou pei lianpen tan turn in 
a kinawh ua, a kiphu zulzul geuh uhi, Tuachiang’ pa migi 
tunga kipahthu gen ding nangawn phawk louin a paikhe zel 
uhi. Ahihhangin numei naupang neu malam tuh ngeilou khat 
a om. A min Chingkim ahi. A tuachih ziakin a nanungpenin 
a panlawh gige a, tanghou pei neupen a tang naksek hi. 
Ahihhangin a paikhiak ma’n, Ka kipak, a chi khial kei hi. 

Ni khat Chingkim-in a tanghou pei neu inn a tutin, a 
nu’n a phelkhap a, a tate a kihawmsak hi. Tanghou sung 
ah dangkaeng turn khat a naom a, lamdang a sa lua hi. 
Chingkim-in tua dangk eng papi migi kiang a vatawi kik veng¬ 
veng a, “Pu, hihkhelh om hi leh a k lawm. Hiai dangkaeng 
ka tanghou sung uah a naom a,” a chi hi. 

Papi migi’n hiai a chi: “Hihkhelh a om kei. Midangte 
banga duhgawl na hi k’a. ‘Ka kipak’, na chi gige chih ka thei hi. 
Hiai tuh na kipahman ahi. Hiai tuh hibanga na om hoih touh 
zel aleh Pathian-in kipahman a honpiak ding tawh teh in 
neuchik phet ahi.” 

Pathian-in midangte tawna thil hoih A honpiak tengteag 
ziakin A tunga kipahthu genna dan i theih a, A na i sep ding ahi. 

BIHDING 

J 

1. Pa migi’n a gammi tampite gilkial gawp' a muhin bang a 
hih a? 

2. Ctengkim midangte' 5 tawh bangchin ahia a kibatlouh? 

3. Chingkim-in banghanga dangkaeng turn papi migi kianga 
vatawi kik ahia? 

4. Banghanga Chingkim kipahman piaka om hiam? 

5. Hiai tangthu-in bang honhilh thei hi’n na theia? . 


7 . Thildik leh Thildiklou 

PATHIAN kipaksak teogteng thildik ahi. Hudizlakin, thildik 
i hih ding uh ahi. Thildik, Pathian deihlam* i hih ua leh i kipak 
ding. Pathian’ lampi i tot ua, A deih banga i om ua, mi 
piangthak i hih ua leh, i sih chiang un Van ah i pai ding hi. 

Pathian kipaksak lou tengteng thildiklou ahi. Thildiklou 
bimhim i bnh ding uh ahi kei. Thildiklou-in hiai lei ah hon- 
kipaksak kei ding hi. Pathian’ deihlama om lou a, thildiklou 
i hih ua leh, i sih chiang un van ah i pai kei ding hi. 

Naupang neu himah lehang, Pathian-in i lungsim uah thu 
A gen a, thildik leh thildiklou A honhilh hi. Thildik hih ding 
ahi, hileh a honkipaksak ding. I nulepate a kipaksak" ding hi. 
Kipah na ut hi a? 



Ka nu leh ka pa’n inn a hon-guan uh. 

Ka nu leh ka pa’n an in honvak uh. 

Hoih dingin a hondeih uh. 

Pathian-in ka nu leh ka pa inn honpe theisak. 
Pathian-in aniau kei an in honvak thei sak. 

Pathian-in hoih dingin a hondeih hi. 

- TL 

f * 

HIHDING 

1. Thildik na theih thum leh thildiklou na theih thum mah gen in. 

2 Dawng in: 

(1) Thildik bang ahia? 

(2) Thildiklou bang ahia? 

(3) Thildik hih leng bang, chi ding i 

(4) Thildiklou hih leng bangchi ding i hia? 

PVTfTIAN i Pa un thildik hih di’rt at hondeih. Amah 
muan ua, thildik i hih gige ditfg uh ahi. Hia’n Amah; a ki-, 
paksak dia, eite A honvualzawf ding hi. Thildik i hih in eimah 
mah leng honkipaksak ding hi*. 

Thildik leh hoih hih a haksa sek. Thildikloute a hongkikum 
thei ua, a honkhem thei uhi. Ahihhangin khempuk a i om 
louh ding aiii. Tnildik hih gige dia honpanpih di’ri Pathian 
kianga i thum ding uh ahi. fChempuk a i om Iouhna dia 
honpanpih di’n leng Pathian i nget ding uh ahi. 

Tuachin eite naupang hoih hi’n } thildik leh hoih i hihdingte 
uh i hih ding ahi, i lessonte uh theih ding bang, mi gentheite 
leh panpih ngaite panpih ding bang, i nulepate zahtaka a thu 
uh man ding bang, Pathian laudan aiatti ding bangte khawng. 

Thildik i hih ua leh mi’n honpakta ding uh. Pathian-in 
honkipahpih ding. I nulepaten honpakta ding uhi. 

HIHDING 

1. Dawng in: 

(1) Pathian i Pa un eite bang hih di’ri a hondeih a? 

(2) Kua a.hia i muan ding uh? 

(3) Thildik hih a baihlam sek hia? 

(4) Eite honkhem bang abia? 

2. A awnnate hudim in: 

(1) _muang inla, __ 

(2) Thildik leh hoih i hih ding laiin 

(3) Thildik i hih aleh, Pathian 


hih in. 

__ a hongkigolh thei. 

9. Thildiklou Kihepkhiak San in 

PATHIAN i Pa un thildiklou himhim hih di’n a hondeih 

kei. Thildiklou hih a baihlam a, thildik hih a haksa. A se 

lampi a phei a , a hoih lampi a tou hi. 

Unau nih a ora ua. A nau a lawmte’ pencil a muhlouh 
kal a gu dia khemin a om. A u’n a neitu theihlouh kal a 
lak ding guktak ahi chih a hilh hi. Guktak tuh khelhna khat ahi. 

Deih na neih man leltaka thildiklou hih dia na kiphal 

louh ding ahi. Thildiklou leh hoihlou hih dia na om khak 
aleh, sa mahmah a leng taisan ding ahi. Thildiklou na hih 
a!eh na om a nuam theikei dia, a honkipaksak kei ding. Thil¬ 
diklou hih ding pelhkhiak na sawra tinten a, nang honpahpih 
dia Pathian kianga na thum ding ahi. Aman hoihlou leh gilou 
a honzoysak thei hi. 

HIHDING 

L Dawng in: 

(1) Pathian-in i pelhkhiak dia a deih bang ahia? 

(2) Thildiklou hih a baihlam hia? 

(3) Naupa bang hih dia khema om ahia? 

(4) A upa’n bang thuhilhna a pia a? 

(5) Bang dingin eita Pathian kianga i thum ding? 

2. A awnnate hudim in: 

0) _______ hih a haksa. 

(2) _._hih a baihlam. 

(3) Naupa __dia khemin a om. 

(4) Pathian-in eite __himhim hih di’n a hondeih kei. 

(5) __ hih ding i pelhkhiak ding ahi. 






13 


10 . Pathian Kei a Teng 

HIH i neih ding cbia’n a dik leh diklouh bangchia thei 
kak thei ding i hia? 

Pathian’ dan i sunglam ua om-in tua a honhilh ding hi. 
Pathian’ aw i sunglam ua ora tuh Sialepha-theihna a kichi. 

Thil diklou i hihsin chiangin, i sialepha theihna a hongpau 
pau hi Thil diklou hih ding a honawi keia, hih lou dingin 
a honvauhilh hi. Hinapia thil diklou i hih teitei aleh, Pathian 
thu man lou i hi. Pathian-in tuacbiang’ a hon-gawt ding hi. 
Thildiklou i hih nuam i saklouh lawh a, i kioah theihkei aleh, 
gawtna chi khat ahi ngalmai ding. Thil diklou i hih-in i nulepa 
a honit pente a lungkhamsak sawn ding hi. 

Tuachi hi’n, Pathian’ aw pilvangtaka i ngaihkhiak gige a, 
i zuih ding uh ahi, zuih haksa bang himahleh leng. Pathian’ 
aw i man aleh i kipak dia. Amah a kipak sem dia, huan i 
nulepate a kipak ding ua, a honpakta ding uhi. A honpahtak 
ua leh a hondeihsak ding uhi. 


HIHDING 

1. Dawng in: 

(1) Pathian i sunglam ua om’ aw bang a kichi a? 

(2) Thil diklou i hihsin chiang un kua’n ahia honnavauhilh sek? 

(3) Thil a dik leh diklouh bangchia thei kak thei ding i hi ua? 

2. A awnnate hudim in: 

(1) Pathian i sunglam ua om _ a kichi. 

(2) Thil i hihsin chiangin i sialepha-theihna un _. 

11. Na Lesson-te Thei Gige in 

SCHOOL NAUPANG na hi. Na lesson theih ding na 
sepding pipen ahi. Na sepdmg na sep cmangin Pathian’ na 
sem na hi. Tuachi ahih ziakin na lesson-te hahkat a na zil 
a, na home-work ha hih gige ding ahi. 

Laisim na pat man Pathian kiang thum in. Aman thei- 
siam di’n leh na sim thei di’n a honpanpih ding. Na test-nate 
ah na hih hoih dia, mark sangte na mu ding. Na nulepate 
na kipaksak dinga, tauan Pathian-in leng a honkipahpih ding. 
Mahni kipanpihte Pathian-in panpih ahi. Mahni kipanpihte panpih 
a ngaih chiang un mi’n a panpih nuam uni. 


HIHDIMG 

1. Dawng in: 

(1) Bang na hia? 

{2) School naupang hi-a na sepding pipeD bang ahia? 

(3) Ghikchiangm ahia Pathian’ na sem na hih sek? 

(4) Banghanga laisim na pat ma a Pathian kianga thum ding 
na hia? 

• ■ • l' • 

2. A awnnate hudim in: 

(1) . Na lesson-te na zil ding ahi. 

(2) Pathian-in __ ding leh na sim di 5 n a 

- honpanpih ding. 

(3) Na sepding na sep 


sem na hi. 

12 Nasepkbit Chia’ Kimawl in 

HUN TENGTENG' laisimna a neih a hoih kei. Kimawl 
tuh damtheihna dia kiphamawh ahi. A honhihhalh a, huan i 
sapum na sem di’n a fit ah* nawn hi. Kimawlna louin tawl 
leh thadual i kisa. Kimawl kisawizoina hoih khat leng ahi. A 
hunphet a mawl i sapum adin damtheihna ahi. 

Naupang sun khawtawn a laisimte a thadual un a hatksi 
uhi. Nasep hiam laisim zawh chia’n kimawl a kihihhalh ding 
ahi. Na sem nilouh a kimawlna neih louhin mi a thadual sak 
chih thugousiah khat ahi. Kimawl i chih teina khat neihna 
leng ahi. Kimawl siam minthanna hoih khat ahi. 


HIHOim 

1. Kimawl bang dia kiphamawh ahia? 

2. Kimawlna louin bangchi na kisa a? 

3. Chikchiangin ahia na kimawl ding? 

4. Sun kliawtawna laisim a hoih hia? 

13. Siangthou in 


PATAIAN i Pa un naupang siangthoute a ngai. Chi ninte 
a ngai kei. Tuachi hi’n, siangthou leh ettheihhuai na hih gige 
ding ahi. Na inn uh leh na school uh kem siang in. Na 
lawmte siangthou ding leh ettheihhuai hi di’n hasuan inla, 
chihmuh in. 

Naupang siangthou leh ettheihhuaite kuapeuh-in a ngai uh. 
A damthei ua, lai a sim hoih thei ua, hoihtakin a thum thei 
uhi Naupang chi ninte Pathian-in a kipahpih kei. Mi’n leng 
a ngai kei uni. Naupang ninte dam leng a damtbei kei deuh uhi. 

(a) Sianthou tuh damtheihna bul ahi. 

(aw) Na sapum sahbon hoihtaka nuhin sil in. 

( b ) Puan ninte tui in sawpsiang in. 

{ch) An nekding chia’n na khut sil malam in. 

(d) Puan siangte kia silh in. 


HIHDING 

1. Pathian-in naupang ettheihhuaite bangchi a sa a? 

2. Pathian-in naupang ninte bangchi a sa a? 

3. Kuate ahia kuapeuh-in a ngaih uh? 

4. Koi naupangte ahia damthei leh iai simhoih thei? 
5 Sianthouna ding ngate gen in. 

14 . Pathian Kiang Thum in 

PATHIAN i tung ua a hoihdan leh a siamdan i thei vsk 
uhi. Eite A honbawl kia hilou, amahbel thil lamdang pipite 
leng A honpia hi, i nulepa hoihte uh eite honlimsak ding bang, 
thil nekdia hoihte bong, i kima vasa hoihtheite bang, bawng- 
nawi honpe dingte bang, pak etlawmte leh singte bang, huan 
thil dang phatuamthei tampi eite honkipaksak ding te bang. 

Amah i lungnatsak chiangin, poi i sak aleh i khelhnate 
uh honngaidam dia kimansa A hi hi. 

Naupang deihte aw, ’chihleh Pathian adi’n bang ahia i 
hih ding uh? A kianga i thum ua, deihsakna tampi A honpiakte 
ziaka kipahthu i gen ding uh ahi. Khawvel a honkoihna ki- 
lawm ziakin A tung ah kipahthu i gen ding uh ahi, eite A 
honkepna ziakin, an nekding leh pua isilh A honpiak ziakin 
leh, i khelhnate uh A honngaihdam ziakin. I sapum uh leh i 
kha uh honvenbit sak dia leng i nget ding uh ahi. 

Nang ngeiin na kama Pathian kianga thu na gen A kianga 
na thumna ahi. Pathian a kipaksak ding. A kianga na thum 
chiangin ngaihtaka na pau a kiphamawh kei. Aw ngat chikin 
na genta zongin A honza thei khop kei hi. Na nu na pa 
lung tuak dingin leng thum in aw. 

Thumna dik-in lungsim leh l.mgtang Pathian kiang ah a 
koihtou ding hi. 



HIND AN HOIH 


HIHD1NG 

1, Dawng in: 

(1) Pathian-in thil lamdang pipi A honpiakte bangbang ahia? 

(2) Bangchin ahia Pathian kianga i thum ding? 

(3) I khelhnate uh poi i sak ua leh Pathian-in bangchia hon- 
panpih ding ahia? 

2. A awnnate hudim in: 

(!) Pathian i tung ua a _leh a ___ i thei vek. 

(2) Pathian-in thil __tampi a honpia. 

(3) A honkoihna_ziakin Pathian tung ah kipahthu i 

gen ding uh ahi. 

(4) Pathian i__ uh leh _ honvenbitsak dia 

i nget ding uh ahi. 

15. Ngia Tamngai Mut 


NGIA-in belamnou a huang apan taimang a man a, nek 
a sawm hi. Belamnou-in, Si ngei ding lah ka hi ngal a, ka 
sih ma’n thil khat non hihsak nuam diam? Na tamngai in 
la khat honsa inla, ka lam lawpna di’n ka honglam ding, a 
chi a. Ngia-in lem a sa hi. Tuachin la a sak laiin uihoa a 
hongsuak ua, ngia a delta ua, huai kalin belamnou a taimang hi. 

Hunlemtang i neih laid hih ding denchia * dia sit louh ding ahi, 

HIHDim 

Hiaite “Hi” hiam “Hilou” in dawng in; 

1. Ngia-in belamnou a man lah. 

2. Belamnou a sih ma’n a lam tawpna di’n lam a ut._ 

3. Uihonten ngia a that lah uh. 

4. Belamnou a taimang. 

